नीमकाथाना में चलती बाइक से गिरने पर महिला घायल
नीमकाथाना | भूदोलीबाइपास रोड पर सोमवार दोपहर को एक महिला चलती बाइक से गिरकर घायल हो गई। उसे 108 एंबुलेंस से इलाज के लिए कपिल अस्पताल लाया गया। जहां से उसे प्राथमिक उपचार के बाद जयपुर रैफर कर दिया। हादसे में घायल हुई महिला भागेगा निवासी सुनीता(28) है।
जानकारी के मुताबिक बाइक सवार महिला भागेगा से नीमकाथाना रही थी। बाइक पर तीन लोग सवार थे। वह पीछे बैठी थी। इसी बीच भूदोली के पास कुचामन-कोटपूतली स्टेट हाईवे के घुमाव पर वह चलती बाइक से गिर गई। उसके सर में गंभीर चोट लगी है। सूचना पर महिला के परिजन भी अस्पताल पहुंच गए। परिजन उसे इलाज के लिए एंबुलेंस से जयपुर ले गए। बाइक भागेगा निवासी रमेश चला रहा था। इसी गांव का श्रवण बीच में बैठा था। महिला को श्रवण ही 108 एंबुलेंस से अस्पताल लेकर आया।
बाइक से गिरी महिला हादसे के एक घंटे पहले ही नीमकाथाना से भागेगा गई थी। उसके पिता धोलूराम ने पुलिस को बताया की वह भागेगा से वापस नीमकाथाना क्यो आई। इसकी जानकारी उन्हें नहीं है। महिला को अस्पताल लेकर आए बाइक सवार युवक ने पुलिस को बताया की वह जिस जीप में भागेगा गई थी। उसमें उसका कुछ सामान रह गया था। वह उसे लेने ही नीमकाथाना रही थी। लेकिन उसके परिजनों को युवक की कही बातों पर संदेह है। इधर, हादसे की सूचना पर घायल महिला की मां भी अस्पताल पहुंच गई। वह बेटी की गंभीर हालात देखकर दहाड़े मारकर रोती रही। पुलिस मामले की जांच कर रही है।
hin_Deva hin_Deva hin_Deva hin_Deva